***APSTIPRINĀTS***

2022. gada 14. jūlijā

Ieslodzījuma vietu pārvaldes

 Rīgas Centrālcietuma

komersantu iesniegto piedāvājumu izvērtēšanas komisijas sēdes

protokols Nr. 2

**Konkurss**

**par tiesībām nodarbināt notiesātos**

**Ieslodzījuma vietu pārvaldes**

**Rīgas Centrālcietumā**

Rīga, Mazā Matīsa iela 5, LV-1009

2022

**1. Vispārīga informācija par konkursu**

**1.1. Konkursa nosaukums**

Konkurss par tiesībām nodarbināt notiesātos Ieslodzījuma vietu pārvaldes Rīgas Centrālcietumā (turpmāk – Konkurss).

**1.2. Konkursa rīkotājs**

Ieslodzījuma vietu pārvaldes Rīgas Centrālcietums (turpmāk – Cietums), reģistrācijas Nr. 90000027165, juridiskā adrese: Stabu iela 89, Rīga, LV-1009, faktiskā adrese: Mazā Matīsa iela 5, Rīga, LV-1009.

Kontaktpersona: Andris Beitelis, Cietuma Resocializācijas daļas priekšnieks, tālr. 22043004, e-pasts: Andris.Beitelis@ievp.gov.lv

**1.3. Konkursa priekšmets**

Notiesāto nodarbināšana Cietumā.

**2. Komersantu pieteikšanās termiņš un kārtība**

**2.1.** **Pieteikumu iesniegšanas un atvēršanas vieta, datums, laiks un kārtība**

**2.1.1.** Komersants var pieteikties Konkursam, iesniedzot rakstveidā noformētu pieteikumu. Komersants pieteikumu Konkursam var iesniegt darbdienās no plkst. 08.30 līdz plkst. 12.00 un no plkst. 13.00 līdz plkst. 16.00, Mazā Matīsa ielā 5, Rīgā, Cietuma administrācijas ēkas 2. kabinetā (tālr. 67259917), ne vēlāk kā līdz **2022. gada 22. jūlija plkst. 16.00**. Pēc norādītā datuma un laika pieteikumi netiks pieņemti. Nosūtot pieteikumu pa pastu vai ar kurjerpastu, atbildību par iespējamo pasta sūtījuma aizkavēšanos vai citiem apstākļiem, kas var traucēt pieteikuma savlaicīgu nogādāšanu norādītajā adresē, uzņemas komersants.

**2.1.2**. Konkurss notiek, ja vismaz viens komersants ir iesniedzis pieteikumu.

**2.1.3.** Pieteikumu atvēršana notiks 2022. gada 25. jūlijā plkst. 11.00, komersantu iesniegto piedāvājumu izvērtēšanas komisijas (turpmāk – Komisija) sēdē Cietuma administrācijas ēkas 1. kabinetā, Mazā Matīsa ielā 5, Rīgā.

**2.1.4.** Komersantu pieteikumu atbilstības izvērtējumu normatīvo aktu un Konkursa prasībām Komisija veic pēc pieteikumu atvēršanas.

**2.2. Pieteikuma spēkā esamība**

**2.2.1.**Komersanta iesniegtais pieteikums ir spēkā, proti, tas ir saistošs komersantam līdz sadarbības līguma noslēgšanai.

**2.2.2.** Komersants iesniegto pieteikumu var grozīt vai atsaukt tikai līdz pieteikumu iesniegšanas termiņa beigām. Katram komersanta paziņojumam par grozījumu izdarīšanu pieteikumā vai tā atsaukšanu ir jābūt noformētam un nosūtītam saskaņā ar Konkursa prasībām, papildus uz aploksnes norādot attiecīgi "**GROZĪJUMS**" vai "**ATSAUKUMS**".

**2.3. Pieteikuma noformēšanas un iesniegšanas prasības**

**2.3.1.** Pieteikumā komersants norāda informāciju par:

**2.3.1.1.** plānotās darbības jomu brīvības atņemšanas iestādē;

**2.3.1.2.** plānoto nodarbināto notiesāto skaitu un savu darbinieku skaitu;

**2.3.1.3.** komercdarbībai nepieciešamo telpu veidu un platību;

**2.3.1.4.** nodarbinātības organizēšanai nepieciešamajām komunikācijām;

**2.3.1.5.** plānotajiem ieguldījumiem objektu renovācijā un teritorijas labiekārtošanā;

**2.3.1.6.** informāciju par iepriekšējo sadarbību ar brīvības atņemšanas iestādēm.

**2.3.2.** Komersants pieteikumam pievieno šādus dokumentus:

**2.3.2.1.**Latvijas Republikas Uzņēmumu reģistrā reģistrēto komersanta reģistrācijas apliecības kopiju. Ja komersants ir reģistrēts līdzvērtīgā komercdarbību reģistrējošā iestādē ārvalstīs, viņš iesniedz izziņu par reģistrāciju attiecīgajā iestādē.

**2.3.2.2.**Latvijas Republikas Uzņēmumu reģistrā vai tīmekļa vietnē [www.latvija.lv](http://www.latvija.lv) izsniegtu standartizētuizziņu (par komersanta paraksttiesīgo/ajām personu/ām), kas nav vecāka par 6 (sešiem) mēnešiem. Ja komersants ir reģistrēts līdzvērtīgā komercdarbību reģistrējošā iestādē ārvalstīs, viņš iesniedz izziņu par reģistrāciju attiecīgajā iestādē;

**2.3.2.3.** komersants, kas reģistrēts Latvijā vai ārvalstīs, vai kura juridiskā adrese atrodas ārvalstīs, iesniedz izziņu, ka tam attiecīgajā valstī nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā valstī pārsniedz 150 *euro*.

**2.3.3.**Komersants pieteikumu iesniedz aizlīmētā aploksnē. Uz aploksnes norāda:

**2.3.3.1.** konkursa rīkotāja nosaukumu un adresi;

**2.3.3.2.** komersanta nosaukumu un adresi;

**2.3.3.3.** atzīmes "Pieteikums konkursam par tiesībām nodarbināt notiesātos Ieslodzījuma vietu pārvaldes Rīgas Centrālcietumā"; "Neatvērt līdz 2022. gada 25. jūlija plkst. 11.00".

**2.4**. Ja aploksne, kurā ievietots pieteikums, nav noformēta saskaņā ar iepriekš minētajām prasībām, tad tā netiek atvērta, un pieteikums netiek izskatīts.

**2.5.** Komersants iesniedz dokumentus noformētus latviešu valodā, atbilstoši normatīvo aktu prasībām, skaidri salasāmus un bez labojumiem.

**2.6.**Komersants pieteikumu var iesniegt citā valodā, ja pieteikumam ir pievienots notariāli apliecināts tulkojums latviešu valodā.

**2.7.** Pieteikumu paraksta persona, kura ir pilnvarota parakstīties komersanta vārdā.

**2.8.** Ja kāds no pieteikumam pievienotajiem dokumentiem neatbilst Konkursa prasībām vai dokumentos iekļautās ziņas ir nepatiesas, tad komersantu var izslēgt no tālākas pieteikuma vērtēšanas, par to rakstveidā informējot komersantu.

**2.9.** Pieteikumi, kuri ir iesniegti līdz pieteikumu iesniegšanas termiņa beigām, netiek atdoti atpakaļ komersantam.

**2.10.** Visas izmaksas, kas saistītas ar pieteikumam pievienojamo dokumentu noformēšanu, sedz komersants.

**3. Prasības komersantiem**

**3.1.** Komersantam jābūt reģistrētam Latvijas Republikas Uzņēmumu reģistrā vai līdzvērtīgā komercdarbību reģistrējošā iestādē ārvalstīs.

**3.2.** Komisija izslēdz komersantu no dalības Konkursā, ja pastāv vismaz viens no šādiem nosacījumiem:

**3.2.1.** ir pasludināts komersanta maksātnespējas process, apturēta vai pārtraukta komersanta saimnieciskā darbība, uzsākta bankrota procedūra vai komersants tiek likvidēts;

**3.2.2.** komersantam Latvijā vai valstī, kurā tas reģistrēts vai kurā atrodas tā juridiskā adrese, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā valstī pārsniedz 150 *euro*;

**3.2.3.** komersants vai tā valdes loceklis var apdraudēt brīvības atņemšanas iestādes drošību.

**4.** **Pieteikumu izvērtēšanas kritēriji**

**4.1.** Pieņemot lēmumu par izraudzīto komersantu, Komisija izvērtē šādus kritērijus (prioritārā secībā):

**4.1.1.**piedāvātais nodarbinātības veids un tā atbilstība notiesāto resocializācijas vajadzībām;

**4.1.2.** plānotais nodarbināto notiesāto skaits (priekšroka dodama komersantam, kas piedāvā nodarbināt lielāku notiesāto skaitu) (1. pielikumā informācija par notiesāto nodarbināšanu Cietumā);

**4.1.3.** nomājamo objektu platība (2. pielikumā informācija par iznomājamām telpām Cietumā);

**4.1.4.** komersanta plānotie ieguldījumi objektu renovācijā un teritorijas labiekārtošanā;

**4.1.5.** iepriekšējā sadarbība ar brīvības atņemšanas iestādēm.

**5. Konkursa rezultātu paziņošana un apstrīdēšanas kārtība**

**5.1.** Komisija izvērtē komersanta pieteikumu 10 darbdienu laikā no Konkursa pieteikšanās termiņa beigām un pieņem lēmumu par izraudzīto komersantu. Ja objektīvu iemeslu dēļ minēto termiņu nav iespējams ievērot, Komisija to var pagarināt uz laiku, kas nepārsniedz vienu mēnesi no Konkursa pieteikšanās termiņa beigām, par to rakstiski paziņojot komersantam.

**5.2.** Cietums 10 darbdienu laikā pēc lēmuma pieņemšanas rakstveidā informē komersantu, kurš netiek atzīts par uzvarētāju, par Komisijas lēmumu un tiesībām mēneša laikā šo lēmumu apstrīdēt Ieslodzījuma vietu pārvaldē.

**5.3.** Ieslodzījuma vietu pārvalde 10 darbdienu laikā izskata komersanta iesniegumu par Konkursa rezultātu apstrīdēšanu un pieņem lēmumu:

**5.3.1.**atļaut slēgt sadarbības līgumu ar izraudzīto komersantu;

**5.3.2.** atcelt Komisijas lēmumu, aizliedzot slēgt sadarbības līgumu ar izraudzīto komersantu, un uzdot Cietumam 10 darbdienu laikā izsludināt jaunu konkursu.

**5.4.** Ieslodzījuma vietu pārvaldes lēmumu var pārsūdzēt administratīvajā rajona tiesā Administratīvā procesa likumā noteiktajā kārtībā.

**6. Sadarbības līguma slēgšana**

**6.1.** Saņemot Ieslodzījuma vietu pārvaldes izsniegto pilnvaru, Cietuma priekšnieks ar izraudzīto komersantu noslēdz sadarbības līgumu 10 darbdienu laikā pēc Komisijas lēmuma apstrīdēšanas termiņa beigām vai pēc Ieslodzījuma vietu pārvaldes lēmuma, ar kuru nolemts atļaut slēgt sadarbības līgumu ar izraudzīto komersantu, pieņemšanas.

**6.2.** Ja Konkursam pieteicies viens komersants un tas atzīts par Konkursa uzvarētāju, sadarbības līgumu noslēdz 14 darbdienu laikā pēc Komisijas lēmuma par Konkursa uzvarētāju pieņemšanas.

**6.3.** Sadarbības līgumu noslēdz uz laiku, kas nav ilgāks par 5 (pieciem) gadiem.

**7. Prasības komersantam nodarbinot notiesātos Cietumā**

**7.1.**Komersanta darbiniekiem, kas strādā kopā ar notiesātajiem, savstarpējās attiecībās ar notiesātajiem jāievēro Cietuma administrācijas noteiktā kārtība. Ja Cietuma administrācijas noteiktā kārtība tiek pārkāpta, Cietuma administrācijai ir tiesības aizliegt komersanta darbiniekiem, kas pārkāpa noteikto kārtību, ienākt Cietuma teritorijā.

**7.2.** Komersanta darbiniekiem nav atļauts nodot notiesātajiem mantas, pārtikas produktus, naudu, kā arī priekšmetus un vielas, kuras aizliegts lietot brīvības atņemšanas iestādē. Vainīgie par minētas prasības neievērošanu tiks saukti pie atbildības likumā noteiktajā kārtībā.

**7.3.** Ja nepieciešams, Cietuma administrācijai ir tiesības izdarīt ražošanas objektu apskati, kā arī to komersanta darbinieku, kuri ienāk un iziet no ražošanas objektiem, kuros strādā notiesātie, mantu un apģērba apskati.

1. pielikums

Konkursam par tiesībām

nodarbināt notiesātos

Ieslodzījuma vietu pārvaldes

Rīgas Centrālcietumā

**Informācija par notiesāto nodarbināšanu Cietumā**

1. Notiesāto skaits (aptuvenais), kurus iespējams nodarbināt: 5 – 20 notiesātie.

2. Notiesāto soda izciešanas režīms: slēgtā cietuma un daļēji slēgtā cietuma soda izciešanas režīma zemākā un augstākā pakāpe.

3. Notiesāto izglītības līmenis: minimums – vispārējā pamatizglītība, vidējā un vidējā speciālā izglītība.

4. Notiesāto pieredze un darba prasmes: pārsvarā bez iepriekšējas darba pieredzes.

5. Minimālā stundas tarifa likme un minimālā mēneša darba samaksa notiesātajam atbilstoši viņa veiktajam darbam un resocializācijas mērķiem ir ne mazāk kā 50 procentu no valstī normālajam darba laikam noteiktās minimālās stundas tarifa likmes un minimālās mēneša darba samaksas – notiesātajiem, kas sodu izcieš slēgtajā vai daļēji slēgtajā cietumā.

6. Darba samaksu notiesātajam, kas nodarbināts komersanta izveidotā darba vietā, nosaka komersantam un notiesātajam savstarpēji vienojoties un ievērojot notiesātajiem noteikto minimālo stundas tarifa likmi un minimālo mēneša darba samaksu.

2. pielikums

Konkursam par tiesībām

nodarbināt notiesātos

Ieslodzījuma vietu pārvaldes

Rīgas Centrālcietumā

**Informācija par iznomājamām Cietuma ražošanas telpām**

**notiesāto nodarbināšanai**

1. Notiesāto nodarbināšanai iznomājamo Cietuma ražošanas telpu raksturojums:

1.1. ražošanas telpu kopējā platība – 840 m2;

1.2. griestu augstums – 5,90 m;

1.3. pieejamās komunikācijas: elektrība, siltumapgāde, ūdens apgāde, kanalizācija.

2. Valsts un pašvaldības mantas iznomāšanas kārtība, nomas maksas noteikšanas metodika un nomas līguma tipveida nosacījumi ir noteikti Ministru kabineta 2018. gada 20. februāra noteikumos Nr. 97 "Publiskas personas mantas iznomāšanas noteikumi".

3. Nomas maksa par vienu kvadrātmetru ir 0,61 *euro*/m2 (bez PVN), ja nomas līgums tiks noslēgts uz laiku no 1 līdz 2 gadiem, 0,63 *euro*/m2 (bez PVN), ja nomas līgums tiks noslēgts uz laiku no 3 līdz 5 gadiem.

4. Papildus nomas maksai komersantam jāmaksā par komunālajiem pakalpojumiem un par zemes nomu.

5. Komersants maksā Cietumam zemesgabala nomas maksu 1,5 % apmērā no zemes kadastrālās vērtības gadā, bet ne mazāk kā 28,00 *euro* gadā (bez PVN), un proporcionāli mēnešiem, kad zemesgabals faktiski tiek nomāts, atbilstoši Ministru kabineta 2018. gada 19. jūnija noteikumos Nr. 350 "Publiskas personas zemes nomas un apbūves tiesības noteikumi" 17. punktā noteiktajam.

6. Nomas maksā neietilpst normatīvajos aktos noteiktie nodokļi (tajā skaitā pievienotās vērtības nodoklis valsts noteiktā apmērā un nekustamā īpašuma nodoklis), kurus Komersants maksā papildus.